44. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 223 της 24 Απρ./9 Μαΐου 1985 (ΦΕΚ Α΄ 83) Συμμόρφωση της νομοθεσίας προς τις διατάξεις των οδηγιών 75/404/ΕΟΚ «περί του περιορισμού της χρήσεως φυσικού αερίου στους σταθμούς παραγωγής ηλεκτρικής ενέργειας» και 75/405/ΕΟΚ «περί περιορισμού της χρήσεως των προϊόντων πετρελαίου στους σταθμούς παραγωγής ηλεκτρικής ενέργειας». Έχοντας υπόψη: 1.Τις διατάξεις: α)του άρθρ. 4 του Νόμ. 1338/ 1983 «Εφαρμογή του Κοινοτικού Δικαίου» (ΦΕΚ 34/τ.Α΄/17.3.1983) όπως αντικαταστάθηκε από το άρθρ. 76 του Νόμ. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 70/τ.Α΄/21.5.84). 2.Τη ΔΚ. 20959/8.8.84 κοινή απόφαση του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στους Υφυπουργούς Εθνικής Οικονομίας Παν. Ρουμελιώτη και Αντ. Γεωργιάδη» (ΦΕΚ 545/Β/8.8.84). 3.Την 687/1984 γνωμοδότηση του Συμβουλίου Επικρατείας, με πρόταση του Υπουργού Ενέργειας και Φυσικών Πόρων και του Υφυπουργού Εθνικής Οικονομίας, αποφασίζουμε:  Σελ. 224,314(α) Τεύχος 1120-Σελ. 38 Άρθρ.1.-Σκοπός του Δ/τος είναι η συμμόρφωση της Ελληνικής Νομοθεσίας προς τις οδηγίες του Συμβουλίου των Ευρωπαϊκών Κοινοτήτων 75/405/ΕΟΚ της 14 Απρ. 1975 «περί περιορισμού της χρήσεως των προϊόντων πετρελαίου στους σταθμούς παραγωγής ηλεκτρικής ενέργειας» και 75/404/ΕΟΚ της 13 Φεβρ. 1975 «περί του περιορισμού της χρήσεως φυσικού αερίου στους σταθμούς παραγωγής ηλεκτρικής ενέργειας» (ειδική έκδοση στην Ελληνική γλώσσα της Επίσημης Εφημερίδας των Ευρωπαϊκών Κοινοτήτων τεύχος 10, τόμος 001 σελ. 98 και 96 αντίστοιχα). Άρθρ.2.-1.Η κατασκευή νέων σταθμών παραγωγής ηλεκτρικής ενέργειας που χρησιμοποιούν αποκλειστικά, ή κατά κύριο λόγο, σαν καύσιμο προϊόντα πετρελαίου καθώς και η μετατροπή σε πετρελαϊκούς των σταθμών ηλεκτροπαραγωγής που λειτουργούν κατά τη δημοσίευση του παρόντος με άλλα καύσιμα, επιτρέπεται μόνο, ύστερα από άδεια του Υπουργείου Ενέργειας και Φυσικών Πόρων. 2.Η ανωτέρω άδεια δύναται να χορηγηθεί μόνο, όταν: α)Η ισχύς του σταθμού είναι μικρότερη των 10 MW β)Ο σταθμός προορίζεται αποκλειστικά για την κάλυψη των αναγκών κατά τις ώρες αιχμής ή για τη δημιουργία εφεδρείας. γ)Τα προϊόντα πετρελαίου προορίζονται μόνο για την ανάφλεξη και τη διατήρηση της καύσεως άλλων προϊόντων ή όταν η συνολική τους συνεισφορά στην παραγόμενη ενέργεια είναι μικρή. δ)Τα καύσιμα πετρελαίου είναι κατάλοιπα προϊόντων που δεν είναι δυνατόν να χρησιμοποιηθούν αποδοτικώτερα για άλλους σκοπούς. ε)Ο εφοδιασμός του σταθμού με άλλα καύσιμα δεν είναι δυνατόν να εξασφαλισθεί. στ)Η χρησιμοποίηση μη πετρελαϊκών καυσίμων δεν είναι δυνατή για οικονομικούς ή τεχνικούς λόγους ή για λόγους ασφαλείας. ζ)Ιδιαίτεροι λόγοι προστασίας περιβάλλοντος επιβάλλουν τη χρησιμοποίηση προϊόντων πετρελαίου. 3.Η άδεια αυτή δύναται να χορηγηθεί εφόσον συντρέχουν μια ή περισσότερες από τις προϋποθέσεις της παρ. 2 του παρόντος. Άρθρ.3.-Κατά τη χορήγηση, από το Υπουργείο Ενέργειας και Φυσικών Πόρων, των αδειών κατασκευής των σταθμών παραγωγής ηλεκτρικής ενέργειας, δύναται να επιβάλλεται, για λόγους ασφάλειας του εφοδιασμού τους με καύσιμα, υποχρέωση εξοπλισμού του οικείου σταθμού ηλεκτροπαραγωγής με εγκαταστάσεις διπλής τροφοδοσίας οι οποίες να επιτρέπουν τη χρήση και καυσίμων μη πετρελαϊκής προελεύσεως. 13.Δ.η.44 Δημόσια Επιχείρηση Ηλεκτρισμού Άρθρ.4.-1.Στους παραβαίνοντες τις διατάξεις του παρόντος Π.Δ/τος δύναται, με απόφαση του Υπουργού Ενέργειας και Φυσικών Πόρων, να επιβληθεί πρόστιμο ποσού μέχρι 5.000.000 δραχμ. ή προσωρινή ή οριστική διακοπή της λειτουργίας του σταθμού ή και οι δύο αυτές ποινές. Το πρόστιμο εισπράττεται σαν δημόσιο έσοδο. 2.Κατά της αποφάσεως επιβολής προστίμου χωρεί προσφυγή ενώπιον του Υπουργού Ενέργειας και Φυσικών Πόρων εντός μηνός από την κοινοποίηση της σχετικής αποφάσεως επιβολής. Άρθρ.5,6,7.-(Καταργήθηκαν από το άρθρ. 2 του Π.Δ. 20/23 Δεκ. 1991-30 Ιαν. 1992, ΦΕΚ Α΄ 5). Άρθρ.8.-Το παρόν Π.Δ/γμα αρχίζει να ισχύει από τη δημοσίευσή του στην Εφημερίδα της Κυβερνήσεως. 